Via (תחבורה)

היסטוריה

Via נוסדה בשנת 2012 על ידי היזמים הישראלים דניאל רמות ואורן שובל. השירות מבוסס על ניסיונם של המייסדים עם שירותי מוניות משותפות בישראל. השירות הושק באופן בלעדי במנהטן בשנת 2014, ובנובמבר 2015 הורחב גם לשיקגו.
באוגוסט 2016, השיקה Via את שירותיה בוושינגטון.
Via השיקה שותפות עם חברת התחבורה הצרפתית Keolis בינואר 2017. השותפות משתמשת בטכנולוגיה של Via לצורך שירות נסיעות משותפות המופעל על ידי חברת הבת של החברה הצרפתית.
חברת Arriva UK Bus השיקה את ArrivaClick, יישומון לפי דרישה שפותח בשיתוף עם Via, במרץ 2017. Via השיקה את Savy, יישומון המשתמש בטכנולוגיה של החברה, ובצי של כלי רכב בבעלות החברה, בקווינסטאון, ניו זילנד, בנובמבר 2017.
באמצעות שותפות עם קפיטל מטרו באוסטין, טקסס, השיקה החברה את Pickup, שירות לפי דרישה, ביוני 2017. בתחילה השירות היה פעיל רק שלושה ימים בשבוע בצפון מזרח אוסטין, בשלב ההרצה.
בספטמבר 2017 גייסה החברה 250 מיליון דולר מיצרנית הרכב הגרמנית דיימלר. ההשקעה כללה 50 מיליון דולר למיזם משותף בין מרצדס-בנץ ו-Via כדי להקים את ViaVan, שנועד להפיץ שירותי הסעה לפי דרישה ברחבי אירופה ולהרחיב את המערכת של Via לרשויות התחבורה האירופיות והעיריות ביבשת. ViaVan הושק לראשונה במרץ 2018 באמסטרדם.
חברת ViaVan הודיעה על הרחבת הפעילות לברלין בדצמבר 2017. בהודעה שנמסרה, נכתב כי צי הרכבים בברלין יכלול 300 כלי רכב ויושק באביב 2018, בכפוף לאישורי הרגולטורים.
בנובמבר 2017, בהמשך לשותפות עם העיר של מערב סקרמנטו, נפרס צי מכוניות מדגמי מרצדס-בנץ שמתפקדות כמו נסיעה היברידית ברכב ובאוטובוסים.
באותו חודש, רשות התחבורה המחוזית במטרופולין לוס אנג'לס סיכמה גם היא על שותפות עם Via על מנת על מנת להוסיף את שירותיה של חברת ההסעות למערכת המטרו בקיץ שלאחר החתימה. השותפות כוללת שלוש תחנות מרכזיות המציעות את שירות ההסעות, וממומנות על ידי סובסידיות אשר ניתן להשתמש בהן באמצעות כרטיסי ה-TAP של התחבורה הציבורית, והן מומנו באמצעות תשלום בסך 1.35 מיליון דולר מהמנהל הפדרלי לתחבורה.
בשנת 2018, באמצעות שותפות עם העיר ארלינגטון שבטקסס, החלו בחברה להפעיל שירות של 10 טנדרים עבור תושבי העיר, בחלק מהעיר. בחודש הראשון לפעילותו, הסיע השירות למעלה מ-5,000 נוסעים עם ציון של 97% מהנוסעים. בשנה הראשונה לפעילותו נערכו בו 85,000 נסיעות. העירייה והשלטון הפדרלי מממנים את השירות ב-1.8 מיליון דולר לשנה, ומחיר נסיעה בודדת לנוסע הוא 3 דולרים. בתום שנת פעילות חודש החוזה עם החברה לשנה נוספת, שטח הכיסוי גדל וצי כלי הרכב גדל ל-15. בעיר לא קיימת תחבורה ציבורית אחרת.
נוכחותה של Via במערב סקרמנטו שבקליפורניה הייתה חלק מהסכם לשנה אחת באמצעות תשלום של 400 אלף דולר מטעם מועצת ממשלת מחוז סקרמנטו.
רשות התחבורה הציבורית בסינגפור חתמה על חוזים בשווי של כמעט חצי מיליון דולר עם Via, בשיתוף עם משרד התנועה במדינה בפברואר 2018. החוזים עוסקים בניסוי אוטובוסים לפי דרישה.
באפריל 2018, הושק שירות ViaVan בלונדון ופעל בתחילה במרכז לונדון באזורים 1 ו-2.

בישראל

בישראל, הוכרז בנובמבר 2018 על שיתוף פעולה בין החברה לבין חברת דן. שתפעיל צי מיניבוסים שישתמש בטכנולוגיה שפיתחה Via. השירות שקרוי בשם באבל-דן או "Bubble", החל לפעול בסוף אפריל 2019 ונערך בגבעתיים ובחלקים מתל אביב ורמת גן, כפיילוט לבדיקת השירות. לפי הערכות, משרד התחבורה מסבסד את השירות בכ-45 מיליון ש"ח בשנה, ומספר הנוסעים בשנה הראשונה צפוי לעמוד על 1.5 מיליון (כלומר הסבסוד לכל נסיעה מוערך בכ-30 ש"ח). צי המיניבוסים יכלול בהתחלה 40 מיניבוסים ויורחב ל-100 במהלך השנה הראשונה. עלות נסיעה תעמוד על 15 ש"ח, לא יינתנו הנחות לסטודנטים או קשישים, ורק חלק קטן מכלי הרכב יהיו נגישים לנכים.
בפברואר 2019 הוכרז על שיתוף פעולה נוסף בין החברה לבין חברת אגד. שתפעיל אף היא צי מיניבוסים שישתמש בטכנולוגיה שפיתחה Via. השירות יחל לפעול במחצית השנייה של 2019, וצפוי להיערך בירושלים ובחיפה.

השירות

היישומון לנייד שפיתחה החברה מאפשר נסיעה משותפת במחיר קבוע. על מנת לזרז ולייעל את השירות, האיסוף וההורדה יכולים להתבצע גם במרחק קצר מהמוצא והיעד המבוקשים. השירות עובד כמו קו אוטובוס דינמי ולא שירות שיתוף נסיעות, ומחייב משתמשים במחיר קבוע עבור כל נסיעה. השירות מאושר לשימוש עם כרטיסי נסיעה.
בנובמבר 2018 הודיע מנכ"ל החברה, דניאל רמות, על כוונתם להוסיף קטנועים לשירות.